ఎగుమతుల మీద ఆధారపడిన ట్యునీషియా ఆర్ధికరంగం సరళీకరణ, ప్రైవేటీకరణ ప్రక్రియలతో అభివృద్ధి బాటలో సాగింది. 1990 ల ప్రారంభం నుండి సగటున 5% జి.డి.పి అభివృద్ధి చెందింది. రాజకీయ ప్రముఖుల లబ్ధి చేకూర్చేలా అవినీతి అధికరించిన కారణంగా ఆర్ధికాభివృద్ధి కుంటువడింది. ట్యునీషియా పీనలు కోడు క్రియాశీలక, నిష్క్రియాత్మక లంచం, కార్యాలయాల దుర్వినియోగం, అధిక వడ్డీ కలయికలతో సహా అనేక రకాలైన అవినీతి నేరాలను ఖండించినప్పటికీ అవినీతి వ్యతిరేక ఫ్రేం వర్కు అమలు చేయబడలేదు. ఏదేమైనప్పటికీ 2016 లో " ట్రాన్స్పరెన్సీ ఇంటర్నేషనలు " (అతర్జాతీయ పారదర్శకత) వార్షికంగా ప్రచురించబడిన అవినీతి పర్చేప్షను ఇండెక్సు ప్రకారం ట్యునీషియా 41 స్థానంలో ఉందని అంచనా. ఉత్తర ఆఫ్రికా దేశాలలో ట్యునీషియా అవినీతిలో చివరిస్థానంలో ఉందని భావిస్తున్నారు. ట్యునీషియా ఆర్ధికరంగం వ్యవసాయం, గనులు, తయారీ, పెట్రోలియం ఉత్పత్తులు, పర్యాటకరంగం వంటి వైవిధ్యమైన ఆదాయవనరులను కలిగి ఉంది. 2008 లో ట్యునీషియా గి.డి.పి. $ 41 బిలియన్లు. కొనుగోలు శక్తి 82 బిలియను డాలర్లు.
జి.డి.పి.లో వ్యవసాయ రంగం 11.6%, పరిశ్రమ 25.7%, సేవలు 62.8% భాగస్వామ్యం వహిస్తున్నాయి. పారిశ్రామిక రంగం ముఖ్యంగా దుస్తులు, పాదరక్షల తయారీ, కారు భాగాల ఉత్పత్తి, విద్యుత్తు యంత్రాల తయారీకి ప్రాధాన్యత ఇస్తుంది. గత దశాబ్దంలో ట్యునీషియా సగటున 5% వృద్ధిని సాధించినప్పటికీ యువతలో నిరుద్యోగ సమస్య కొనసాగుతుంది.

ఆఫ్రికాలో అత్యంత పోటీతత్వ ఆర్థిక వ్యవస్థ కలిగిన ట్యునీషియా 2009 లో " వరల్డు ఎకనామికు ఫోరం " వర్గీకరణలో ప్రపంచ దేశాలలో 40 వ స్థానంలో నిలిచింది. ఎయిర్బసు వంటి ఆకర్షణలతో ట్యునీషియా హ్యూలెట్-పాకార్డ్ వంటి అనేక అంతర్జాతీయ కంపెనీలను ట్యునీషియా ఆకర్షించింది.

2009 లో పర్యాటక రంగం జిడిపిలో 7% భాగస్వామ్యం వహిస్తూ 3,70,000 ఉపాధి అవకాశాలను అందిస్తుంది.

ఐరోపా సమాఖ్య ట్యునీషియా మొట్టమొదటి వర్తక భాగస్వామిగా ఉంది. ప్రస్తుతం ఇది 72.5% ట్యునీషియా దిగుమతులు, 75% ట్యునీషియా ఎగుమతులకు భాగస్వామ్యం వహిస్తుంది. మధ్యధరా ప్రాంతంలో ఐరోపా సమాఖ్యతో అత్యధికంగా వాణిజ్య సంబంధాలు ఉన్న దేశాలలో ట్యునీషియా ఒకటి. ఐరోపా సమాఖ్యలో 30 వ అతిపెద్ద వాణిజ్య భాగస్వామిగా ఉంది. 1995 జూలైలో ఐరోపా సమాఖ్యతో ఒక సహకార ఒప్పందం మీద సంతకం చేసిన మొట్టమొదటి మధ్యధరా దేశంగా ట్యునీషియా ఉంది. ఎంట్రీ తేదీ అమలులోకి రావడానికి ముందే ట్యునీషియా ఐరోపా సమాఖ్య మీద ద్వైపాక్షిక వర్తకంపై సుంకాలను రద్దు చేసింది. 2008 లో పారిశ్రామిక ఉత్పత్తుల కోసం తొలగించబడిన సుంకాలను తునీషియాయా ఖరారు చేసింది. దీనితో ఐరోపా సమాఖ్య స్వేచ్ఛా వర్తక ప్రాంతంలో ప్రవేశించడానికి మొట్టమొదటి ఐరోపా సామాఖ్య- కాని మధ్యధరా దేశంగా ట్యునీషియా ప్రత్యేకత సంతరించుకుంది.
ట్యునీషియాలో ప్రస్తుతం ట్యునీషియా " స్పోర్ట్సు సిటీ " క్రీడాప్రధాన నగరంగా నిర్మించబడుతుంది. అపార్టుమెంటు భవనాలు, అనేక క్రీడా సౌకర్యాలను కలిగి ఉన్న ఈ నగరాన్ని " బుకుహైరు గ్రూపు $ 5 బిలియన్ల అమెరికా డాలర్ల వ్యయంతో నిర్మించబడుతుంది. ట్యునీషియా ఫైనాన్షియలు నౌకాశ్రయం ఉత్తర ఆఫ్రికా మొట్టమొదటి " ఆఫ్షోరు ఆర్థిక కేంద్రాన్ని " ట్యూనిసు బే వద్ద 3 బిలియన్ల డాలర్ల విలువైన విలువతో అభివృద్ధి చేయనుంది. ట్యూనిసు టెలికాం నగరం ట్యూనిసులో ఒక ఐటీ హబు సృష్టించడానికి ఒక $ 3 బిలియన్ల అమెరికా డాలర్ల ప్రణాళిక వేయబడింది.
ట్యూనిసు సమీపంలో ఎకనామిక్ సిటీ " ఎంఫిదా " నిర్మించబడింది. ఈ నగరం నివాస, వైద్య, ఆర్థిక, పారిశ్రామిక, వినోదం, పర్యాటక భవనాలు అలాగే పోర్టు జోను నిర్మించడానికి మొత్తం కలిపి 80 బిలియన్ల డాలర్లు ప్రణాళిక వేయబడింది. ఈ ప్రాజెక్టు ట్యునీషియా, విదేశీ సంస్థలు ఆర్థిక సహాయం చేసాయి.

2016 నవంబరు 29 - 30 తేదీలలో ప్రాజెక్టుల కొరకు 30 బిలియన్ డాలర్ల పెట్టుబడులను ఆకర్షించేందుకు ఆర్ధిక మండలి " ట్యునీషియా 2020 " ను నిర్వహించింది.

రవాణా
మతం
ఆర్ధికరంగం
గణాంకాలు